Κάρι (μυθιστόρημα)

Κάρι (αγγλικά: Carrie) ήταν το πρώτο μυθιστόρημα του Στίβεν Κινγκ που δημοσιεύθηκε. Αρχικά ήταν μια σύντομη ιστορία που ο Κινγκ πέταξε στα σκουπίδια, αλλά η σύζυγός του Τάμπιθα Κινγκ την μάζεψε και τον ώθησε να την συνεχίσει την ιστορία. Δημοσιεύθηκε από την Doubleday το 1974. Αποτελεί την ιστορία ενός αφελούς και χωρίς φίλους κοριτσιού σε ένα σχολείο, το οποίο  μυθιστοριματικά διαθέτειμε ειδικές δυνάμεις τηλεκίνησης.

Εκτός από πρώτο μυθιστόρημα του Κινγκ, αποτέλεσε την πηγή για το σενάριο της πρώτης ταινίας που βασίζεται σε έργο του Κιγνκ: ο Μπράιαν Ντε Πάλμα, σε συνεργασία με τον Λόρενς Κόεν, δημιούργησε την ταινία Κάρι, Έκρηξη Οργής το 1976 με πρωταγωνίστρια τη Σίσι Σπέισεκ. Η ταινιά αυτή συνεχίστηκε αρκετά χρόνια αργότερα το 1999 με το "Η Μανία: Kάρι 2", στο οποίο ο Κινγκ δήλωσε την απέχθειά του. Το 2002 η ταινία ξανασκηνοθετήθηκε από τον Ντέιβιντ Κάρσον για την τηλεόραση, με τον ίδιο τίτλο.

Χαρακτήρες στο μυθιστόρημα
Καριέτα "Κάρι" Γουάιτ: Το ντροπαλό, καταπιεσμένο από τη φανατική μητέρα της κορίτσι του Γυμνασίου Γιούεν, χωρίς φίλους. Κατέχει μυστικές τηλεκινιτικές δυνάμεις που φαίνεται πως μόνο η μητέρα της ξέρει γι' αυτές. Είναι μυστικά ερωτευμένη με τον Τόμι Ρος, τον οποίο θα συνοδεύσει στη νύχτα του πάρτι αποφοίτησης στο γυμνάσιο. Όταν στέφεται βασίλισσα του πάρτι και υπόστει ακόμη μια φάρσα (μουσκεύεται από αίμα γουρουνιού) και η πιο χαρούμενη στιμγή της ζωής της καταστρέφεται, τρελενεται και χρησιμοποιεί τις δυνάμεις της για εκδίκηση.
Κυρία Μάργκαρετ Γουάιτ: Η φανατικά Χριστιανή μητέρα της Κάρι, που δεν καταδέχεται τη κατάντια του σημερινού κόσμου. Πιστεύει πως ό,τι κάνει η κόρη της είναι αμαρτία, και γι' αυτό την κλειδώνει στη ντουλάπα της κουζίνας και την αναγκάζει να προσευχηθεί για συγχώρεση. Επίσης πιστεύει πως οι ειδικές δυνάμεις της κόρης της είναι διαβολικές, και γι' αυτό στρέφεται εναντίον της.
Σούζαν "Σου" Σνελ: Μέρος της κλίκας πλούσιων κοριτσιών του σχολείου, με αρχηγό την Κρις Χάρτζενσεν. Μετανοιώνει για το ότι έκανε στην Κάρι, και για να επανορθώσει ζητάει από το αγόρι της, Τόμι Ρος, να συνοδεύσει την Κάρι στο πάρτι αποφοίτησης του σχολείου.
Τόμι Ρος: Αγόρι της Σου, συνοδεύει την Κάρι στο πάρτι μετά από παράκληση του κοριτσιού του, Σου. Ερωτέύεται την Κάρι στην νύχτα του πάρτι.
Μις Ρίτα Ντέζαρντεν: Δασκάλα γυμναστικής, που παίρνει το μέρος της Κάρι.
Κριστίν "Κρις" Χάργκενσεν: Κακομαθημένο πλουσιοκόριτσο, αρχηγός της κλίκας που ρίχνει "πισώπλατες μαχαιρίές" στην Κάρι. Αποβάλλεται από το πάρτι λόγω άρνησης να έρθει στην τιμωρία γυμναστικής για το πείραγμα του γεγονότους στο ντους. Όμως, θέλει να εκδικηθεί την Κάρι, καταστρέφοντας την ωραιότερη στιμγή της ζωής της.
Μπίλι Νόλαν: Πιστό αγόρι της Κρις, που την βοηθάει να στείσει την φάρσα με το αίμα.

Πλοκή μυθιστορήματος
Η Κάρι Γουάιτ είναι ένα αφελές ασήμαντο κορίτσι στο γυμνάσιο Τόμας Γιούεν του Τσάμπερλεν, στο Μέιν. Χωρίς φίλους, υπό την κυριαρχία μιας τρελής Χριστιανής φανατικής μητέρας, ζει μια ατελή ζωή ως επίκεντρο πειράγματος από τα δημοφιλή κορίτσια του γυμνασίου. Εξαιτίας ενός ατυχήματος στο ντους του σχολείου (η Κάρι αποκτά την πρώτη της περίοδο, ενώ τα υπόλοιπα κορίτσια την εξευτελίζουν), η μητέρα της γίνεται ακόμη πιο σκληρή. Τα κορίτσια που συλλαμβάνονται στη σκηνή στο ντους εξευτελίζοντάς την θα υποστούν τιμωρία από την δασκάλα της γυμναστικής, η οποία προστατεύει την Κάρι. Όταν η Κρις Χάργκενσεν αρνείται την τιμωρία, αποβάλλεται από το σχολείο για τη νύχτα του πάρτι και αποφασίζει να εκδικηθεί την Κάρι. Όμως η Κάρι έχει αντιληφθεί πως κατέχει ψυχοκινητικές δυνάμεις, με τις οποίες προσπαθεί να πείσει την μητέρα της να την αφήσει να πάει στο πάρτι, θεωρόντας το νέο ξεκίνημα. Η Σου Σνελ, κορίτσι που κορόιδευε την Κάρι στο ντους, την λυπάται και ρωτάει το αγόρι της Τόμι να ζητήσει την Κάρι στο χορό του πάρτι. Εν τω μεταξύ, η Κρις και το αγόρι της Μπίλι, σχεδιάζουν να εξευτελίσουν την Κάρι μπροστά από όλο το σχολείο, ρίχνοντάς της ένα κουβά γεμάτο αίμα γουρουνιού. Όμως αυτό θα έχει καταστροφικές συνέπειες. Η Κάρι παίρνει την εκδίκησή της σε όλους όσους γελούσαν μαζί της τόσα χρόνια και φέρνει την καταστροφή στην μικρή πόλη του Τσάμπερλεν.

Επιπλέον πληροφορίες
Ο χαρακτήρας της τιτλικής Κάρι Γουάιτ ήταν εμπνευσμένος από δύο κορίτσια-μαθήτριες στη ζωή του Στίβεν Κινγκ: το πρώτο ήταν συμμαθήτριά του στα σχολικά χρόνια του, η οποία χαρακτηρίζεται ως παράξενη, και η μητέρα της ήταν εθισμένη στο χαρτί και στα παιχνίδια, και το άλλο κορίτσι ήταν μαθήτριά του.
Ένας δάσκαλος στο μυθιστόρημα, ο κύριος Έντουιν Κινγκ, είναι αναπαράσταση του ίδιου του συγγραφέα.
Το βιβλίο είναι αφιερωμένο στη σύζυγο του Κινγκ, Ταμπίθα, η οποία τον έσπρωξε στο να επανέρθει στην ιδέα αυτού του μυθιστορήματος.
Ο Κινγκ επαναχρησιμοποίησε την ιδέα για τηλεκινητικές δυνάμεις στην Άνι Γουίτον στο σενάριό του για το "Rose Red". Επίσης, επαναχρησιμοποίησε την ιδέα για ένα κορίτσι με ειδικές ικανότητες στο "Firestarter".
Υπάρχει μια αναφορά για ένα άλλο μυθιστόρημα του Κινγκ, "The Body": στην "Κάρι", καθώς η ηρωίδα περνάει μέσα στο Τσάμπερλειν φέρνοντας καταστροφή, σκοτώνει τον χαρακτήρα του Τέντι Ντούτσαμπ (από το "The Body") κάνοντας το σταθμό γκαζιού του να εκραγεί.

Εκδοχές

Ταινίες
Κάρι, Έκρηξη Οργής (1976)
Η Μανία: Κάρι 2 (1999)
Η Κόρη του Σκότους - "Anak ng dilim" (1999)
Κάρι (2002)
Κάρι (2013)

Θεατρικές παραστάσεις
Carrie the Musical (1988)
Scarrie the Musical (2006)

Εξωτερικοί σύνδεσμοι
Κριτική βιβλίου (στα αγγλικά)

Μυθιστορήματα του Στίβεν Κινγκ
Έργα με θέμα το bullying
Μυθιστορήματα που έγιναν ταινίες
Μυθιστορήματα του 1974